Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: a munkavédelemrõl szóló 1993. évi XCIII. törvény alapján
Paragraph Index: 579

3. Az OÉT konzultációt folytatott az egyes, egészségügyet és társadalombiztosítást érintõ törvények módosításáról szóló törvényjavaslatokról. Az elõterjesztéshez kapcsolódóan a szociális partnerek kezdeményezték a társadalombiztosítás társadalmi felügyeletére vonatkozóan a kormányzati elgondolások mielõbbi megismerését. A munkavállalói oldal javasolta, hogy az OÉT fórumán kerüljön megvitatásra az egészségügy és társadalombiztosítás átalakításának átfogó koncepciója. Az oldal kifogásolta a táppénzes napok számának csökkentését. A munkaadói oldal a szociális, társadalombiztosítási jogszabályok elõkészítésének a szociális partnerekkel történõ egyeztetési gyakorlatának egyes hiányosságaira hívta fel a figyelmet. A konzultáció eredményeként megállapodás született arról, hogy kormányzati elõterjesztés alapján az OÉT megfelelõ idõben napirendre tûzi az egészségügy átfogó reformja, a társadalombiztosítás társadalmi felügyeletének, valamint a balesetbiztosítási rendszer szakmai koncepciójának kérdéseit. Országos Érdekegyeztetõ Tanács Titkársága A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes